Søkt verður eftir einum skrivstovufólki til Býarbókasavnið at arbeiða hálva tíð, at byrja skjótast til ber. Høvuðsuppgávan er at arbeiða í avgreiðsluni á Býarbókasavninum, har tú skalt taka ímóti viðskiftafólki og veita teimum ymiskar tænastur. Starvið fevnir eisini um aðrar skrivstovuuppgávur, sum eru knýttar at virkseminum á Býarbókasavninum. Arbeitt verður í vaktum, morgun-, dag- og kvøldvaktum, eisini ávísar leygar- og sunnudagar. Starvið er hálvtíðarstarv at byrja við, men við møguleika fyri fastsetan og longri arbeiðstíð í komandi ári. Býarbókasavnið hevur ein týðandi leiklut í gerandisdegnum hjá fólki í býnum, ungum sum eldri. Sum mentanar- og kunningardepil í miðbýnum og við hópatals bókum, tíðarritum, talgildum miðlum o. ø. skal Býarbókasavnið áhaldandi mennast og vera ein fjøltáttaður, nýskapandi, sjónligur og virkin tænastustovnur, ið røkkur út um vanliga bókasavnsvirksemið. Aftur í summar bjóðar Tórshavnar kommuna lesandi at sita á Býarbókasavninum. Hetta er eitt tilboð til teirra, ið eitt nú eru heima í summarfrí og hava tørv á einum friðarligum staði at lesa og arbeiða. Starvið sum býarbókavørður verður lýst leyst í næstum.